Diari Oficial de la Generalitat Valenciana


Sumari del DOGV 1790, del 26-05-1992 (1992/824905)

ORDRE de 10 d'abril de 1992, de la Conselleria de Cultura, Educació i Ciència, per la qual es regula la concessió d'ajudes al desplaçament de jóvens residents a la Comunitat Valenciana i que fan el servei militar fora.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/10/(2)/dof/vci/html**

### Dades del document

Número de DOGV
:   1790

Data del DOGV
:   26-05-1992

Secció del DOGV
:   DISPOSICIONS GENERALS

Número del document
:   1992/824905


Data del document
:   10-04-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 10 d'abril de 1992, de la Conselleria de Cultura, Educació i Ciència, per la qual es regula la concessió d'ajudes al desplaçament de jóvens residents a la Comunitat Valenciana i que fan el servei militar fora.  
La Llei de la Generalitat Valenciana 7/91 de 28 de desembre de 1991, de pressupostos per a l?exercici 92, aprovà la concessió d'ajudes per part de l?Institut Valencià de la Joventut destinades al desplaçament de jóvens residents a la Comunitat Valenciana i que fan el servei militar fora.  
Així mateix, el pla d'actuacions previst per a 1992, aprovat pel Consell Rector de l?Institut Valencià de la Joventut, de 22 de novembre de 1991, estableix com a actuació l'ajuda econòmica al desplaçament dels jóvens que fan el servei militar fora de la Comunitat Valenciana, amb la finalitat d'aconseguir la millora de les condicions de vida dels jóvens valencians mentre realitzen el servei militar.  
Per això, i de conformitat amb el que disposa l'article 35 de la Llei de Govern Valencià,  
ORDENE  
Article primer  
1 Les ajudes als jóvens valencians que realitzen el servei militar fora de la Comunitat Valenciana, durant l'any 1992, es concediran per a un sol viatge de permís, durant la realització del servei militar, en trajecte d'anada i tornada des de la destinació militar fins a les ciutats d'Alacant, Castelló o València.  
Article segon  
Aquestes ajudes es faran efectives amb càrrec a la línia de subvenció 704/000/92 per un import- global màxim de 417.826.052 pessetes.  
Article tercer  
Els mitjans de transport públic autoritzats són els següents:  
3.1. Jóvens destinats a Canàries, Melilla i les Balears. Mitjà de transport: avió, classe turista.  
3.2. Jóvens destinats a Ceuta. Mitjà de transport: vaixell i avió, classe turista.  
3.3. Jóvens destinats a la península. Mitjà de transport: ferrocarril, segona classe i/o llitera.  
Article quart  
Per a la concessió de l'ajuda serà necessari emplenar en tots els seus termes la sol·licitud segons el model annex, quan ja s'haja realitzat el viatge, tot adjuntant-hi la següent documentació:  
- Fotocòpia del DNI  
- Fotocòpia del permís estés per l'autoritat militar corresponent  
- Bitllet original del transport utilitzat  
Les sol·licituds han de ser presentades personalment o per correu a l'Institut Valencià de la Joventut, carrer de l'Hospital nº 11, 46361 València, als Serveis Territorials de la Conselleria de Cultura, Educació i Ciència, o als centres d'Informació, Iniciatives i Reclamacions de la Generalitat Valenciana, abans del dia 30 de novembre de 1.992.  
Article cinqué  
La concessió d'ajudes serà resolta pel Director General de l'Institut Valencià de la Joventut, sobre la base dels següents criteris de preferència:  
- Jóvens que no hagen sol·licitat l'ajuda l'any 1991.  
- Jóvens destinats a Canàries, les Balears, Ceuta i Melilla.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari. Oficial de la Generalitat Valenciana.  
València, 10 d'abril de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
..., amb DNI .... domiciliat a .... carrer ..., núm. ..., i que realitze el servei militar a la localitat de ...  
SOL·LICITE:  
Acollir-me a l'ajuda de desplaçament de jóvens residents en la Comunitat Valenciana i que fan el servei militar fora del nostre territori d'acord amb l?Ordre de 10 d'abril de 1992, per a la qual cosa aporte la següent documentació:  
- Fotocòpia del DNI  
- Fotocòpia del permís extés per l'autoritat militar corresponent  
- Bitllet original del transport realitzat el dia ... de ... de 1992  
... , ... d ... de 1992  
(signatura)  
Dades bancàries: Banc o caixa: Sucursal: Domicili de la sucursal: Núm. c/c o llibreta:  
SR. DIRECTOR GENERAL DE L'INSTITUT   
VALENCIA DE LA JOVENTUT


Còpia Permalink ELI